CELEX: 31999R1672
Language: el
Date: 1999-07-19 00:00:00
Title: Κανονισμός (ΕΚ) αριθ. 1672/1999 του Συμβουλίου, της 19ης Ιουλίου 1999, περί παρεκκλίσεως από τον κανονισμό (ΕΟΚ) αριθ. 1765/92 για τη θέσπιση καθεστώτος στήριξης των παραγωγών ορισμένων αροτραίων καλλιεργειών όσον αφορά το ανώτατο όριο για τις αρδευόμενες καλλιέργειες

Avis juridique important

|

31999R1672

Κανονισμός (ΕΚ) αριθ. 1672/1999 του Συμβουλίου, της 19ης Ιουλίου 1999, περί παρεκκλίσεως από τον κανονισμό (ΕΟΚ) αριθ. 1765/92 για τη θέσπιση καθεστώτος στήριξης των παραγωγών ορισμένων αροτραίων καλλιεργειών όσον αφορά το ανώτατο όριο για τις αρδευόμενες καλλιέργειες  

Επίσημη Εφημερίδα αριθ. L 199 της 30/07/1999 σ. 0003 - 0003

ΚΑΝΟΝΙΣΜΟΣ (ΕΚ) αριθ. 1672/1999 ΤΟΥ ΣΥΜΒΟΥΛΙΟΥτης 19ης Ιουλίου 1999περί παρεκκλίσεως από τον κανονισμό (ΕΟΚ) αριθ. 1765/92 για τη θέσπιση καθεστώτος στήριξης των παραγωγών ορισμένων αροτραίων καλλιεργειών όσον αφορά το ανώτατο όριο για τις αρδευόμενες καλλιέργειεςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 36 και 37,την πρόταση της Επιτροπής(1),τη γνώμη του Ευρωπαϊκού Κοινοβουλίου(2),τη γνώμη της Οικονομικής και Κοινωνικής Επιτροπής(3),Εκτιμώντας τα ακόλουθα:(1) ο κανονισμός (ΕΟΚ) αριθ. 1765/92 του Συμβουλίου(4), προβλέπει ένα καθεστώς κυρώσεων σε περίπτωση υπέρβασης της βασικής έκτασης και του ανωτάτου ορίου για τις αρδευόμενες καλλιέργειες· για το καθεστώς αυτό ίσχυσαν παρεκκλίσεις κατά τη διάρκεια των προηγουμένων περιόδων·(2) στο πλαίσιο του προγράμματος δράσης 2000, το καθεστώς έκτακτης παύσης καλλιέργειας, που εφαρμόζεται σε περίπτωση υπέρβασης της βασικής έκτασης, καθώς και το ανώτατο όριο καταργούνται, με ισχύ από την περίοδο 2000/2001, από τον κανονισμό (ΕΚ) αριθ. 1251/1999(5)· επομένως, σε περίπτωση υπέρβασης της βασικής έκτασης για την περίοδο 1999/2000, θα εφαρμοσθεί μόνον η αναλογική μείωση των αντισταθμιστικών πληρωμών που χορηγούνται για την εν λόγω περίοδο·(3) για λόγους συνέπειας προς την πρακτική των προηγούμενων περιόδων και το πρόγραμμα δράσης 2000, πρέπει να προβλεφθεί ότι, σε περίπτωση υπέρβασης του ανωτάτου ορίου κατά την περίοδο 1999/2000, οι αντισταθμιστικές πληρωμές θα μειωθούν με τον ίδιο τρόπο όπως και στην περίπτωση υπέρβασης της βασικής έκτασης,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Για την περίοδο 1999/2000 και κατά παρέκκλιση του άρθρου 3 παράγραφος 1 έκτο εδάφιο του κανονισμού (ΕΟΚ) αριθ. 1765/92, σε περίπτωση υπέρβασης του ανωτάτου ορίου για τις αρδευόμενες καλλιέργειες, οι αντισταθμιστικές πληρωμές για τις αρδευόμενες εκτάσεις μειώνονται, σε όλες τις περιπτώσεις, κατ' αναλογία προς το ποσοστό υπέρβασης που διαπιστώθηκε.Άρθρο 2Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 19 Ιουλίου 1999.Για το ΣυμβούλιοΟ ΠρόεδροςK. HEMILÄ(1) ΕΕ C 59 της 1.3.1999, σ. 3.(2) ΕΕ C 219 της 30.7.1999.(3) ΕΕ C 169 της 16.6.1999.(4) ΕΕ L 181 της 1.7.1992, σ. 12· κανονισμός όπως τροποποιήθηκε τελευταία από τον κανονισμό (ΕΚ) αριθ. 1624/98 (ΕΕ L 210 της 28.7.1998, σ. 3).(5) ΕΕ L 160 της 26.6.1999, σ. 1.